אושרה התמיכה העירונית בתיאטרון אלמידאן - כלבו – חיפה והצפון
פורסם בתאריך: 5.12.17 21:13
מועצת העיר חיפה אישרה היום (שלישי) העברה של 1.2 מיליון שקל לתיאטרון אלמידאן. 11 חברי מועצה הצביעו בעד התמיכה ושישה התנגדו לה. ההצבעה במועצה התקיימה אחרי שוועדת התמיכות העירונית אישרה את העברת הכספים לתיאטרון.
קדם להצבעה קמפיין אינטרנטי מצד גורמי ימין ובני משפחות נפגעות טרור בניסיון לשכנע את חברי מועצת העיר לא לתמוך בהעברת הכספים בטענה שתיאטרון אלמידאן תומך בטרור.
סגן ראש העיר שמשון עידו מהליכוד ביקש מחברי המועצה להמתין עד להכרעת בג"ץ בעתירה שהגיש התיאטרון נגד משרד התרבות על כך שלא העביר את תקציב 2016. את התנגדותו העקרונית לתמיכה באלמידאן הוא הסביר בכך ש"לכאורה יש פה עסק אחר שמתנהל במסווה של תיאטרון".
חבר המועצה ד"ר סוהיל אסאד מסיעת חד"ש, שהיה אחרון הדוברים בנושא, אמר: "אני מרגיש עצוב מאוד כשאני שומע את המתנגדים, שהם מאוד לא אובייקטיביים. ועדה מקצועית של העירייה בדקה את התיאטרון, אך אין אימון בה. אני מבין את הפופוליזם של הימין שבא על חשבון הידברות ודו שיח. לו התמיכה לא היתה עוברת זה היה פשע"
7 בדצמבר 2017 at 20:20
מעונין לדעת מי הצביע בעד ומי נגד.